ZAPISNIK

38. sjednice Vijeća Mjesnog odbora Kupinečki Kraljevec I.,
održane 27. svibnja 2024. (ponedjeljak),
 s početkom u 20,00 sati
Nazočni članovi Vijeća: Žarko Vučak, Ivana Pogačić, Stjepan Barić, Darko Pereković i Lucija Josipović.
Zapisnik vodi: Žarko Vučak.
Predsjedava: Žarko Vučak, predsjednik Vijeća.
      Predsjednik Vijeća, pozdravlja nazočne, konstatira da sjednici nazoče svi članovi Vijeća što znači da Vijeće može pravovaljano odlučivati te otvara 38. sjednicu Vijeća. 
      Predlaže da Vijeće započne s radom te da prije usvajanja dnevnog reda usvoji zapisnik 37. sjednice. Otvara raspravu.      
       Vijeće je jednoglasno (5 „za“) usvojilo zapisnik 37. sjednice.
Predsjednik Vijeća konstatira da su članovi Vijeća prije sjednice primili prijedlog dnevnog reda. 

Budući da nema drugih prijedloga, prijedlog  dnevnog reda daje na glasovanje.
Vijeće je jednoglasno (5 „za“) usvojilo 
dnevni red:
1. Prijedlog zaključka o odobrenju  povremenog korištenja prostora MO Kupinečki Kraljevec I., Mrakov breg 1 (Udruga PLAVI GRAD)
2. Prijedlog zaključka o odobrenju  jednokratnog korištenja prostora MO Kupinečki Kraljevec I., Mrakov breg 1 

3.   Organizacija manifestacije „Ivanje u Kupinečkom Kraljevcu“ 

4.   Informacija o realizaciji Plana komunalnih aktivnosti Gradske četvrti Brezovica u 2024.

5.  Obavijesti, pitanja i prijedlozi          

            - odgovor prometno ogledalo Brebernička cesta

Ad 1)  Prijedlog zaključka o odobrenju  povremenog korištenja prostora MO Kupinečki 
            Kraljevec I., Mrakov breg1 (Udruga PLAVI GRAD)
          Predsjednik Vijeća, Žarko Vučak obrazlaže Prijedlog zaključka koji je predložen na osnovu rasprave na prošloj sjednici Vijeća. Vijeće je jednoglasno (5 „za“) donijelo 
ZAKLJUČAK
1. UDRUZI „PLAVI GRAD“, Praška 2, Zagreb, odobrava se povremeno korištenje 

    dvorane u prizemlju objekta mjesne samouprave Kupinečki Kraljevec I., Mrakov breg 1, 

    ponedjeljkom od 19,00 – 20,00 sati te teče od 1. lipnja do 31. prosinca 2024.

2.  Prostor iz točke 1. ovog zaključka, koristiti će udruga „PLAVI GRAD“, bez naknade.

3.  Udruga „PLAVI GRAD“, obvezuje se postupati sa pažnjom dobrog gospodara u korištenju 

     prostora.

4. O povremenom korištenju prostora iz točke 1. ovog zaključka, Gradski ured za mjesnu

    samoupravu, promet, civilnu zaštitu i sigurnost izdati će odobrenje o korištenju, a u skladu 

    sa ovim zaključkom.

Ad 2)  Prijedlog zaključka o odobrenju  povremenog korištenja prostora MO Kupinečki 
            Kraljevec I., Mrakov breg1 (Udruga PLAVI GRAD)
          Predsjednik Vijeća, Žarko Vučak obrazlaže Prijedlog zaključka te otvara raspravu.

Nakon kraće rasprave Vijeće je jednoglasno (5 „za“) donijelo 

ZAKLJUČAK 

1. Vijeće Mjesnog odbora Kupinečki Kraljevec I. razmotrilo je zahtjev L.J., za jednokratno korištenje MO Kupinečki Kraljevec I, u terminu  14. lipnja 2024. (petak) od 19,00 sati do 21,00 sat.

2. Vijeće je suglasno da se korištenje prostora iz točke 1. ovog Zaključka odobri uz naknadu. 

3. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost na dalje postupanje.

Ad 3) Organizacija manifestacije „Ivanje u Kupinečkom Kraljevcu“ 
          Vezano uz organizaciju manifestacije „Ivanje u Kupinečkom Kraljevcu“, Predsjednik Vijeća, Žarko Vučak informira članove Vijeća o aktivnostima vezano za program na manifestaciji.  Manifestacija bi se održala 29. lipnja 2024. Započela bi oko 17,00 sati programom za djecu  s radionicom i predstavom za djecu. Zatim bi se na igralištu održale zabavne igre za odrasle. Prije glavnog programa  nastupilo bi Kulturno-umjetničko društvo „Kupinečki Kraljevec“. Iza toga slijedi zabavni program  sa sastavima Kings i Cubismo  te predstavom s vatrama i elementima žongliranja. U tijeku je prikupljanje ponuda na osnovu kojih će Grad Zagreb i Centar za kulturu „Novi Zagreb“ izdati narudžbenice.  Članovi Vijeća u raspravi podržavaju predloženi program i iznose svoje sugestije za rješavanje tehničke podrške za organizaciju manifestacije. 
Ad 4) Informacija o realizaciji Plana komunalnih aktivnosti Gradske četvrti Brezovica u 2024.

           Predsjednik Vijeća, Žarko Vučak informira članove Vijeća da se izvode radovi na dječjem igralištu. Za nastavak radova u ulici Starjak nije sklopljen ugovor s Zagrebačkim cestama. Nažalost, u prikupljenim suglasnostima posjednika privatnih parcela u koje ulazi zahvat, potkrala se greška. Predsjednik će čim se ispravi i ponovo potpiše suglasnost dopisom uputiti sve suglasnosti u Gradsku četvrt. Za sanaciju sportskog igrališta, nažalost, još nisu poduzete nikakve aktivnosti od stane Gradske četvrti. 
Ad 5) Obavijesti, pitanja i prijedlozi 
       Predsjednik Vijeća, Žarko Vučak informira članove Vijeća da je stigao negativan odgovor vezano uz traženje Vijeća Mjesnog odbora za prometno ogledalo u Breberničkoj  cesti.
       Budući da se nitko ne javlja za riječ, predsjednik Vijeća zaključuje 38. sjednicu Vijeća Mjesnog odbora Kupinečki Kraljevec I.

       Dovršeno u 21,15  sati.
         Zapisnik vodio:
          Žarko Vučak
     KLASA: 024-08/24-003/1089
     URBROJ: 251-13-11-8/005-24-2
     Kupinečki Kraljevec, 27. svibnja 2024. 
                                                                                                       Predsjednik 
                                                                                              Vijeća Mjesnog odbora
                                                                                               Kupinečki Kraljevec I.
                                                                                                      Žarko Vučak
	Izvješće o glasanju

na 38. sjednici Vijeća Mjesnog odbora Kupinečki Kraljevec I.,

27. svibnja 2024.

